Alfred Benzon
Alfred Benzon var en dansk apoteker og fabrikant.
Efter farmaceuteksamen i 1845 og studier i udlandet købte Benzon i 1848 Svane Apoteket i København og etablerede tillige en stor fabrikation og engrosvirksomhed for medicinalvarer, var medlem af bestyrelserne for bl.a. Industriforeningen, Kastrup Glasværk og Zoologisk Have og havde omfattende samlinger af droger, planter, fugle, konkylier, mønter og oldsager. Han skrev talrige artikler om botaniske og farmaceutiske emner.